જૂનાગઢ શહેરમાં આ વર્ષે પ્રથમવાર સ્પંદન ટ્રસ્ટ દ્વારા કપડા વિતરણના કાર્યક્રમનું આયોજન કરવામાં આવ્યું હતું. જૂનાગઢમાં આ કાર્યક્રમનું મુખ્ય આયોજન સ્પંદન ટ્રસ્ટ સદસ્ય તેમજ નિષ્ઠાવાન તબીબ ડૉ. રોહન પૂજારા દ્વારા કરવામાં આવ્યું હતું. વિવિધ શહેરોમાં કપડા વિતરણ કાર્યક્રમના માર્ગદર્શક ડૉ. વૈશાલી મકવાણા દ્વારા ડૉ. રોહન પૂજારાનો સંપર્ક સાધવામાં આવ્યો હતો તથા આ કાર્યક્રમ વિશે તેઓને માહિતગાર કરાયા હતા. ડૉ. રોહન પૂજારાએ તેમની તબીબી પ્રેક્ટિસની વ્યસ્તતા વચ્ચે પણ સ્પંદન ટ્રસ્ટના આ કાર્યક્રમ માટેની જવાબદારી પોતાના સિરે લીધી હતી.